Document ID: 31998R0696

ΚΑΝΟΝΙΣΜΟΣ (ΕΚ) αριθ. 696/98 ΤΗΣ ΕΠΙΤΡΟΠΗΣ της 27ης Μαρτίου 1998 για την εφαρμογή του κανονισμού (ΕΚ) αριθ. 515/97 του Συμβουλίου περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 515/97 του Συμβουλίου, της 13ης Μαρτίου 1997, περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των χωρών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων (1), που εφεξής καλείται «βασικός κανονισμός», και ιδίως το άρθρο 43 παράγραφος 3,
Εκτιμώντας:
ότι ο βασικός κανονισμός δημιουργεί, κυρίως αυτοματοποιημένη βάση δεδομένων που ανταποκρίνεται στις ανάγκες των διοικητικών αρχών οι οποίες είναι επιφορτισμένες με την εφαρμογή των τελωνειακών ή γεωργικών ρυθμίσεων, καθώς και στις ανάγκες της Επιτροπής 7 ότι σκοπός της αυτής βάσης δεδομένων είναι να συμβάλει στην πρόληψη, την έρευνα και τη δίωξη των πράξεων που είναι ή φαίνονται αντίθετες προς τις εν λόγω ρυθμίσεις, ενισχύοντας, χάρη στην ταχύτερη διαβίβαση των πληροφοριών, την αποτελεσματικότητα των διαδικασιών συνεργασίας και ελέγχου των αρμοδίων αρχών 7
ότι είναι σκόπιμο να καθορισθούν οι πράξεις σχετικά με την εφαρμογή της γεωργικής νομοθεσίας για τις οποίες πρέπει να εισαχθούν πληροφορίες στο τελωνειακό σύστημα πληροφοριών (ΤΣΠ), όπως προβλέπεται στο βασικό κανονισμό 7
ότι, κατ' εφαρμογή του άρθρου 25 του βασικού κανονισμού, είναι επίσης, σκόπιμο να καθορισθούν τα στοιχεία που πρέπει να εισαχθούν στη βάση δεδομένων ΤΣΠ τα οποία ανταποκρίνονται σε καθεμία από τις κατηγορίες α) έως στ) του άρθρου 24 του εν λόγω κανονισμού 7
ότι μεταξύ των προαναφερομένων στοιχείων, περιλαμβάνονται τα δεδομένα προσωπικού χαρακτήρα που αποτελούν αντικείμενο καθεστώτος ειδικής προστασίας 7 ότι, ειδικότερα, τα δεδομένα αυτά είναι δυνατόν να καταχωρηθούν στη βάση δεδομένων μόνον αν πληρούνται οι όροι που καθορίζονται στο άρθρο 27 παράγραφος 2 του βασικού κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που ορίζεται στο άρθρο 43 του βασικού κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πράξεις σχετικά με την εφαρμογή της γεωργικής νομοθεσίας για τις οποίες πρέπει να εισαχθούν πληροφορίες στο τελωνειακό σύστημα πληροφοριών (ΤΣΠ) κατ' εφαρμογή του άρθρου 23 του βασικού κανονισμού είναι αυτές που αφορούν:
α) την εισαγωγή από τρίτες χώρες προϊόντων που υπόκεινται στη γεωργική νομοθεσία 7
β) την εξαγωγή σε τρίτες χώρες προϊόντων που υπόκεινται στη γεωργική νομοθεσία 7
γ) την κυκλοφορία προϊόντων που υπόκεινται στη γεωργική νομοθεσία υπό την κάλυψη διαδικασίας κοινής ή εξωτερικής διαμετακόμισης, καθώς και την παραμονή εμπορευμάτων που αποτελούν αντικείμενο συναλλαγών μεταξύ της Κοινότητας και των τρίτων χωρών 7
δ) την ενδοκοινοτική κυκλοφορία προϊόντων που υπόκεινται σε περιορισμούς ή απαγορεύσεις οι οποίες βασίζονται στη γεωργική νομοθεσία ή που απολαύουν κοινοτικών ενισχύσεων.
Άρθρο 2
Τα στοιχεία που ανταποκρίνονται σε καθεμία από τις κατηγορίες α) έως στ) του άρθρου 24 του βασικού κανονισμού, τα οποία είναι δυνατόν να εισαχθούν στο ΤΣΠ παρατίθενται στο παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 13 Μαρτίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1998.

Labels: 10
12
3
6